Այդ իսկ պատճառով անհրաժեշտ է վերանայել օրենքի դրույթը եւ վերացնել արդարադատության իրականացման կապակցությամբ դատավորին պատասխանատվության ենթարկելու հնարավորությունը: Դատավորի կարգապահական պատասխանատվության հիմքում պետք է ընկած լինի բացառապես դատավորի վարքագիծը, այլ ոչ թե դատական ակտի կամ դատավորի լիազորությունների իրականացման գնահատականը: Դատավորի կարգապահական պատասխանատվության գործիքը դատական սխալները կանխելու գործիք չէ: Դատական սխալներն ուղղում են միայն վերադաս դատական ատյանները: Սա ողջ քաղաքակիրթ աշխարհում ճանաչված աքսիոմատիկ ճշմարտություն է: